ઘણી બધી જગ્યાઓએ જોયેલી અને/અથવા સાંભળેલી પંચાતો પરથી વિચાર આવ્યો કે જો માનનીય ગુજરાત સરકાર હાલની શિક્ષણ વ્યથામાં (સોરી, વ્યવસ્થામાં) “પારકી પંચાત” નામનો કોર્સ ઉમેરે, અને એનું એક સેપરેટ પેપર રાખવામાં આવે અને એમાં મળેલા માર્ક્સ પ્રમાણે “પારકી પંચાત કરવાની ક્ષમતા”નું સર્ટીફીકેટ આપવામાં આવે તો? તો થાય એવું કે પહેલા તો એ કોર્સ કરી શકવા માટેની ન્યુનતમ ઉંમર ૨૮ વર્ષથી લઈને ૭૮ વર્ષ રાખી શકાય, કારણ કે આ પચાસ વર્ષના ગાળામાં માણસની ઉંમર અને ગોસિપ કરવાની ક્ષમતા સમપ્રમાણમાં વધતી હોય છે. બાળકો આ કોર્સ ન કરી શકે કારણ કે તેઓ ઓલરેડી એટલા બધા કોર્સ કરી રહ્યા હોય છે કે જેની કોઈ હદ નથી.